OzLabs/hebrew-wiki-articles huggingface dataset:
בשר ודם (סדרת טלוויזיה)

בשר ודם (באנגלית: Flesh and Blood) היא סדרת מתח בריטית, ששודרה לראשונה ברשת ITV בפברואר 2020. העונה הראשונה שודרה בבריטניה בפברואר 2020, בכיכובם של אימלדה סטונטון, פרנצ'סקה אניס, סטיבן ריאה, ראסל טובי וקלאודי בלקלי. את התסריט כתבה שרה ויליאמס וביימה לואיז הופר.

הצילומים נערכו בעיירת החוף פוונסי ביי הסמוכה לאיסטבורן שבאנגליה. בנובמבר 2020 שודרה הסדרה שוב בערוץ ITV3.

==תקציר עלילה==
חייהם של שלושת ילדיה הבוגרים של ויוויאן, אלמנה טריה, משתבשים כשהיא מודיעה להם על אהבתה לגבר חדש, מארק. ילדיה, הלן ג'ייק ונטלי, נדהמים לגלות שאמם מתכוונת למכור את הבית בו גדלו ולצאת לטייל עם מארק. ויוויאן ומארק מתכננים טיול להודו, אבל חוסר האמון המתמשך של ילדיה במארק, מתחיל להשפיע גם על הזוגיות שלהם. ויוויאן מנסה להפיג את החששות של ילדיה, אבל גם בה עולים ספקות. כל אחד מהם חווה משברים בחייו הפרטיים. הסיכוי לפיוס בין ג'ייק לליילה נפגע בצורה קשה. הלן מקבלת חדשות רעות בעבודה, ונטלי מגיעה להחלטה לגבי הקשר שלה עם טוני.

==צוות השחקנים==
* אימלדה סטונטון – מרי
* פרנצ'סקה אניס – ויוויאן
* קלאודי בלקלי – הלן
* ראסל טובי – ג'ייק
* דייוויד באמבר – מפקח בילוש דאג ליינהם
* לידיה לאונרד – נטלי
* סטיבן ריאה – מארק
* קאראן גיל – בלש אייזק קורי
* שרון סמול – סטלה
* גרייס הוג-רובינסון – לילי
* וינסנט רייגן – טוני
* קייר צ'ארלס – ג'ורג'
* לארה רוסי – ליילה

==קישורים חיצוניים==

* 

==הערות שוליים==

קטגוריה:סדרות דרמה המשכיות
קטגוריה:תוכניות טלוויזיה באנגלית
קטגוריה:סדרות טלוויזיה בריטיות שעלו לשידור בשנות ה-2020
וטרופריסטיזאורוס

וטרופריסטיזאורוס (שם מדעי: Veterupristisaurus; משמעות השם: "לטאת-כריש עתיקה") הוא סוג של דינוזאור תרופוד ממשפחת הקרכרודונטוזאוריים שהתקיים במשך היורה העליון באפריקה לפני 154 עד 150 מיליון שנה מזמננו. הסוג כולל מין אחד - Veterupristisaurus milneri, הקרוי על שם החוקרת הבריטית אנג'לה מילנר .

בשנת 192, התגלו המאובנים שלו בתצורות טנדגורו במזרח טנזניה על ידי החוקר הגרמני ורנר יאננש . המאובנים כללו שרידים של 2 חוליות זנב אמצעיות ועוד חוליית זנב קדמית ובמקור הוא נחשב למין של צרטוזאורוס. עם זאת בהמשך מבנה החוליות התאים לזה של האקרוקנתוזאורוס האמריקאי, כך שהוא היה העתיק ביותר מבין הקרכרודונטוזאוריים.

אורך החוליות שנמצאו הגיע ל-123 מ"מ, מה שמרמז על אורך של 8.5 עד 10 מטרים לפרט בוגר (קטן רק במעט מהאקרוקנתוזאורוס), כך שהיה טורף-על מאיים בסביבתו.

==קישורים חיצוניים==

קטגוריה:קרכרודונטוזאוריים
קטגוריה:דינוזאורים שחיו ביורה עליון באפריקה
קטגוריה:מאובני טקסונים שתוארו ב-2011
קטגוריה:טנזניה: מאובנים
המכשפות משינקין

המכשפות משינקין היא סדרת רשת מסוגת קומדיה - פנטזיה שנוצרה על ידי סם לביא וצחי רפפורט ובכיכובן של נלי תגר ודנה זקס. הסדרה סובבת סביב שרונה ודניאלה, בנות דודות מכשפות המגויסות על ידי השב"כ להגן על המדינה ממכשפים עוינים.

הסדרה כוללת אלמנטים פרודיים על ז'אנרי הפנטזיה והריגול וכן אזכורים רבים לתרבות הפופולרית של זמנה.

== תקציר העלילה ==
שרונה גולדברג (תגר) ודניאלה פאר (זקס), בנות דודות ומכשפות צעירות, מקימות את חנות הכשפים הראשונה בישראל ברחוב שינקין בתל אביב. השמועה על החנות נפוצה במהירות אל השב"כ, והן פוגשות בראש מחלקת כישוף וקסמים בארגון (אסי כהן), שמגייס את השתיים למחלקתו.

בכל פרק, השתיים מקבלות משימה להביס "מכשף אפל" שנטמע בחברה הישראלית ומאיים עליה באופן שולי.

== הפקה ==
בשנת 2010, התעניינו סם לביא (אז סטודנט בחוג לקולנוע באוניברסיטת תל אביב) וחברו צחי רפפורט ליצור סדרה על מכשפות שחיות בתל אביב, בהשראת סדרות כמו "באפי ציידת הערפדים" ו"מכושפות". התסריטים לסדרה נכתבו בסופי שבוע וצולמו באופן עצמאי<ref name=":0"></ref>.

"המכשפות משינקין" הושקה באתר יוטיוב בדצמבר 2010 בסגנון ולוג, בכיכובה של זקס בתפקיד דניאלה ולי שבתאי בתפקיד שרונה<ref></ref>. הסדרה נרכשה על ידי ביפ וצולמה מחדש עם נלי תגר בתפקיד שרונה, בעוד שהגרסה המקורית הוסרה. הגרסה החדשה עלתה ב-2011 לאתר ביפ (כיום חלק ממאקו) ושנה לאחר מכן גם ליוטיוב, שם זכתה לכ-20 אלף צפיות.

לטענת לביא, הזמינו ביפ 15 פרקים, אך הסדרה הסתיימה בפרק הרביעי.

== שחקנים ==
{| class="wikitable"
|+
!שחקן/ית
!דמות
|-
|נלי תגר
|שרונה גולדברג (2011)
|-
|דנה זקס
|דניאלה פאר (2010, 2011)
|-
|לי שבתאי
|שרונה גולדברג (2010)
|-
|אסי כהן
|ראש מחלקת כישוף וקסמים
|-
|טלי אורן
|אמא משוגעת
|-
|דורון עמית
|רב
|-
|ניסו שליו
|טינקרבל
|-
|שיר פופוביץ'
|אלונה
|-
|אנדריאה שוורץ
|סוכנת שב"כ
|}

== קישורים חיצוניים ==
* 

* 
* 
* 

== הערות שוליים ==

קטגוריה:סדרות רשת ישראליות
קטגוריה:סדרות פנטזיה ישראליות
קטגוריה:מכשפות בקולנוע ובטלוויזיה
אויה (יוון)

אויה (ביוונית: Οία) הוא כפר קטן באי סנטוריני שביוון. היישוב ממוקם בגובה 458 מטרים מעל פני הים. בשנת 2011 מנתה אוכלוסיית היישוב 1,545 תושבים.

היישוב נהרס ברובו ברעידת האדמה שאירעה במקום בשנת 1956.

הכפר הוא אחד מאתרי התיירות הפופולריים ביותר באזור הים האגאי.

== בתרבות הפופולרית ==
* עלילת הקומדיה הרומנטית האמריקנית "Summer Lovers" משנת 1982, בכיכובם של פיטר גלאגר, דריל האנה וואלרי קווינסן, מתרחשת בכפר. מייקל וקאת'י, שתי הדמויות הראשיות בסרט, גרו בווילה באויה. הוילה בה מתרחשת עלילת הסרט נרכשה בשנת 1987 והוסבה לחנות מתנות בשם "Summer Lovers".
* בשנת 2004 צולמו בכפר סצנות מספר בולטות בסרט "אחוות הג'ינס" ובשנת 2008 שוב עבור הסרט "אחוות הג'ינס 2" .
* משחק הווידאו "Sonic Unleashed" משנת 2008 מתרחש באויה. כמו כן, במשחק הווידאו "Overwatch" משנת 2016 השלב "Ilios" התבסס בעיקר על אויה.

== גלריית תמונות ==
<gallery widths="260px" heights="220px">
Beautiful_Oia_Sunset_.jpg|תצלום של השקיעה באויה. צולם ב-25 ביולי 2017
Ia_Santorini-2009-1.JPG|צולם ב-2009
</gallery>

==קישורים חיצוניים==

קטגוריה:יוון: יישובים
קטגוריה:יוון: איים
גייראנגר

גייראנגר (בנורווגית: Geiranger) הוא כפר נופש קטן ומתויר במיוחד במחוז מרה ורומסדל שבאזור מערב נורווגיה. הכפר ממוקם בקצה הפיורד גייראנגרפיורדן. בשנת 2005 ארגון אונסק"ו הכריז על אזור זה כאתר מורשת עולמית.

העיר הקרובה ביותר ליישוב היא העיר אולסון. היישוב מכיל נוף מרהיב במיוחד והוא הוכתר בעבר כיעד הטיול הטוב ביותר בסקנדינביה על ידי לונלי פלאנט. מפל שבע האחיות הוא אתר מתויר הממוקם מערבית ליישוב. כביש 63 עובר בתחום היישוב.

היישוב נמצא תחת איום מתמיד ממפולות מההר אוקרנסט (Åkerneset) לתוך הפיורד. מפולת רצינית עלולה בבוא היום לגרום לצונאמי גדול שעלול להרוס את מרכז היישוב. בשל כך הותקנה בתחום היישוב מערכת סירנות במטרה להזהיר את התושבים כאשר תתרחש מפולת.

== גלריית תמונות ==
<gallery widths=260px heights=220px>
Fiordo_de_Geiranger_desde_Flydalsjuvet,_Noruega,_2019-09-07,_DD_59.jpg|גייראנגר, 7 בספטמבר 2019
Geiranger_von_der_Adlerstrasse.jpg|גייראנגר, 4 בספטמבר 2013
</gallery>

==קישורים חיצוניים==

קטגוריה:נורווגיה: יישובים
בריגדת המבצעים המיוחדים של הז'נדרמריה

בריגדת המבצעים המיוחדים של הז'נדרמריה (ברומנית: Brigada Specială de Intervenție a Jandarmeriei או בראשי תיבות: BSIJ) היא בריגדת כוחות מיוחדים של הז'נדרמריה הרומנית.

==היסטוריה==
הבריגדה הוקמה ב-15 במרץ 2002 וקיבלה את הכינוי "ולאד צפש". בתחילה כללה הבריגדה שני גדודים. הגדוד ה-1 ממונה על פעולות לוחמה בטרור, הגדוד ה-2 אחראי על ניהול משברים בתחום הסדר הצבורי ואבטחת אירועים ציבוריים בסיכון גבוה. ב-2019 הוקם גדוד נוסף אשר נועד לתת מענה למשימות קטנות ונקודתיות וכולל בין היתר יחידות צלפים. 

==קישורים חיצוניים==

* 

קטגוריה:רומניה: צבא וביטחון
רומניה
קרן רוזה לוקסמבורג

קרן רוזה לוקסמבורג היא הקרן החוץ פרלמנטרית של מפלגת השמאל די לינקה שמתוקצבת על ידי ממשלת גרמניה (להלן).

לאחר נפילת חומת ברלין וטרם התמזגות גרמניה המזרחית למערב גרמניה, פורקה מפלגת האיחוד הסוציאליסטי של גרמניה ששלטה במזרח גרמניה והוקמה מחדש בתור מפלגת הסוציאליזם הדמוקרטי. ב-1990, מעט לאחר הקמתה מחדש, הוקמה הקרן. כיום זוהי אחת משש קרנות פוליטיות בגרמניה, לכל אחת מהן זיקה לאחת המפלגות המיוצגות בבונדסטאג. הקרן מקושרת למפלגת השמאל הקיצוני הגרמנית די לינקה שהוקמה ב-16 ביוני 2007. פעילותה של הקרן מתמקדת בחינוך פוליטי ברוח משנתה של המהפכנית הפולנייה-יהודיה רוזה לוקסמבורג. הקרן רואה עצמה כחלק מ"התנועה האינטלקטואלית הכלל עולמית" אשר דוגלת בסוציאליזם דמוקרטי.<ref></ref>

על פי שיטת הממשל הפדרלית הגרמנית, כל סיעה המיוצגת בבונדסטאג (שזוכה בחמישה אחוזים שהם אחוז החסימה או נכנסת בשל סיבות טכניות) זכאית לתקציב בהתאם לגודלה, המשמש לפעילותה התרבותית והחינוכית גם בגרמניה וגם בעולם. הקרן פתחה משרדים בשדרות רוטשילד בתל אביב וברמאללה.<ref></ref>

ב-2014, עורר כנס שנערך על ידי הקרן באוניברסיטת ביר זית פרובוקציה, כאשר העיתונאית עמירה הס סולקה ממנו בשל איסור האוניברסיטה להכניס ישראלים לקמפוס.<ref></ref> 

ב-2018 עמד תקציב הקרן על 64 מיליון אירו.<ref></ref>

== פעילות בישראל ==
הקרן החדשה וקרן רוזה לוקסמבורג, תמכו בארגון 'עומדים ביחד',<ref></ref> שעמד מאחורי מחאת יוצאי אתיופיה.<ref></ref> בנוסף לכך, מעבירה הקרן כספים לארגונים נוספים,<ref></ref> בהם מכון ון ליר בירושלים,<ref></ref> המכללה החברתית-כלכלית, מגזין האינטרנט +972 (שהקימו גם את שיחה מקומית),<ref></ref> אחותי – למען נשים בישראל,<ref></ref> לוחמים לשלום,<ref></ref> כרם נבות,<ref></ref> ומרכז אדוה.<ref></ref>

בהסתמך על נתונים שאספה תנועת אם תרצו פורסם על ידי יפעת ארליך כי לחברה קרן רוזה לוקסמבורג הפועלת בישראל אין אישור ניהול תקין כנדרש. בתכתובת של הקרן עם רשם העמותות מעלה האחרון טענות לאי־סדרים בהתנהלותה, כמו העובדה שחברים בוועדת הביקורת והדירקטוריון קיבלו לטענתו שכר בניגוד לחוק החברות<ref></ref>.

== קישורים חיצוניים ==

* 

* [https://www.israelhayom.co.il/article/504307 ההתערבות המופגנת של האיחוד האירופי בפוליטיקה הישראלית], באתר ישראל היום

== הערות שוליים ==

קטגוריה:ארגונים בין-לאומיים
קטגוריה:ארגונים פוליטיים
קטגוריה:גרמניה: ארגונים
הדס מינקה-ברנד

הדס מינקה-ברנד (נולדה ב-1975) היא קצינה בצה"ל בדרגת תת-אלוף במילואים אשר כיהנה כראשת מערך מדעי ההתנהגות, מערך האמון על תחומי המיון, הייעוץ הארגוני, פיתוח המנהיגות ומחקר הפיקוד בצה"ל. היא דוקטור בסוציולוגיה ארגונית מטעם האוניברסיטה העברית בירושלים. בחודש אוגוסט 2024 נבחרה לעמוד בראש ג'וינט ישראל<ref></ref>

== ביוגרפיה ==
הדס מינקה-ברנד נולדה בשנת 1975 בתל אביב לשמואל וליאורה מינקה (יושבת ראש אמונה - תנועת האשה הדתית לאומית). היא למדה בתיכון עירוני צייטלין.

בשנת 2002 קיבלה תואר שני בלימודי עבודה מאוניברסיטת תל אביב.

בשנת 2011 קיבלה תואר דוקטור בסוציולוגיה ארגונית מהאוניברסיטה העברית בירושלים. עבודת הדוקטורט שלה עסקה בתחומי מנהיגות ומורכבות, דרך חקר המקרה של מפקדי צה"ל בסביבה אזרחית. היא בוגרת תוכנית ההכשרה של המכללה הצבאית למדעי ההתנהגות. היא יועצת ארגונית במקצועה. שירתה בצה"ל בתחומי המודיעין, לוחמת רשת, פסיכולוגיה צבאית של הלחימה ומבצעי ייצוב בסביבה האזרחית. בשנים 2001–2005 הייתה יועצת ארגונית במגוון יחידות פיקוד המרכז וזרוע היבשה. לאחר מכן הייתה יועצת ארגונית בחטיבת גולני, ובשנת 2006 הייתה פסיכולוגית אוגדת הבשן במלחמת לבנון השנייה ומונתה ליועצת ארגונית ופסיכולוגית צבאית של אוגדת אזור יהודה ושומרון. בשנים 2011–2015 הייתה ראש תחום פיתוח ארגוני ביחידה 8200 ועד שנת 2017 הייתה ראש ענף מדעי ההתנהגות של אגף המודיעין.

בשנת 2017 מונתה לראשות מערך מדעי ההתנהגות בצה"ל, ובשנת 2021 הועלתה לדרגת תת-אלוף כדרגת ייצוג. ביוני 2023 סיימה את תפקידה כראשת ממד"ה.

== חיים אישיים ==
נשואה ואם לשלושה. מתגוררת בירושלים. היא בוגרת תוכנית המנהיגות הבכירה של קרן וקסנר.

== קישורים חיצוניים ==
*
*
*
* 
* 

==הערות שוליים==

קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:חיילות אגף המודיעין
קטגוריה:חיילות יחידה 8200
קטגוריה:חיילי אגף המודיעין
קטגוריה:חיילי יחידה 8200
קטגוריה:חיילי צה"ל במלחמת לבנון השנייה
קטגוריה:קצינות צה"ל בדרגת תת-אלוף
קטגוריה:קצינות צה"ל בוגרות תוכנית המנהיגות הבכירה של קרן וקסנר
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:ישראליות שנולדו ב-1975
קטגוריה:ישראלים שנולדו ב-1975
סיראנו (סרט)

סיראנו (באנגלית: Cyrano) הוא סרט דרמה רומנטית מוזיקלית משנת 2021 בבימויו של ג'ו רייט עם תסריט מאת אריקה שמידט, המבוסס על המחזמר הבימתי של שמידט משנת 2018 באותו שם, שעצמו מבוסס על המחזה של אדמון רוסטאן משנת 1897, "סיראנו דה ברז'ראק". בסרט מככבים פיטר דינקלג', היילי בנט, קלווין הריסון ג'וניור, באשיר סלאחודין ובן מנדלסון.

הסרט עלה לאקרנים לראשונה בבכורה עולמית במהלך פסטיבל הקולנוע ה-48 בטלורייד ב-2 בספטמבר 2021, והופץ במהלך שבוע אחד בלוס אנג'לס ב-17 בדצמבר 2021, לפני עלייתו לאקרנים ברחבי ארצות הברית ב-21 בינואר 2022, בבתי קולנוע נבחרים. הסרט היה מועמד לפרסים בקטגוריות
סרט הקולנוע הטוב ביותר - מחזמר או קומדיה והשחקן הטוב ביותר בסרט - מחזמר או קומדיה (דינקלג') בטקס פרסי גלובוס הזהב ה-79.

==תקציר העלילה==
סיראנו דה ברז'ראק הוא חייל נמוך קומה המתמחה היטב במשחקי מילים שנונים בדו-קרבות מילוליים, ואף שולט היטב בחרבו בדו-קרבות אמיתיים. עם זאת, כשהוא משוכנע שמראהו מותיר אותו לא ראוי לאהבתה של חברתו הקרובה, רוקסן, סיראנו טרם מצהיר על רגשותיו כלפיה – ורוקסן תחת זאת מתאהבת ממבט ראשון בכריסטיאן, חייל נאה המשרת לצדו של סיראנו. השתלשלות רגשותיהם של השלושה מביאים להיווצרותו של משולש אהבה בו שני המחזרים – סיראנו וכריסטיאן – יוצרים יחד את דמותו של המאהב המושלם.

==צוות השחקנים והדמויות==
* פיטר דינקלג' – סיראנו דה ברז'ראק
* היילי בנט – רוקסן
* קלווין הריסון ג'וניור – כריסטיאן
* באשיר סלאחודין – לה ברט
* בן מנדלסון – הרוזן דה-גיש

==הפקה==
===פיתוח===
באוגוסט 2020, נמסר כי חברת ההפקות "מטרו גולדווין מאייר רכשה את זכויות הפקת הסרט, שנכתב על ידי אריקה שמידט על בסיס המחזמר שכתבה בשנת 2018, "סיראנו". בהמשך נמסר כי הסרט יופק על ידי חברת "Working Title Films", על בימויו יהיה אמון הבמאי ג'ו רייט, ובו יככבו פיטר דינקלג' והיילי בנט, ולצדם בן מנדלסון ובריאן טיירי הנרי. בספטמבר 2020, נמסר על ליהוקו של קלווין הריסון ג'וניור לצוות השחקנים. מאוחר יותר, נמסר על ליוהוקו של באשיר סלאחודין לצוות השחקנים, ועל כך שהוא יחליף בתפקיד את הנרי.
===צילומים===
צילומי הסרט התקיימו בסיציליה, איטליה, באוקטובר 2020.

==הפצה==
הסרט עלה לאקרנים בבכורה עולמית במהלך פסטיבל הסרטים של טלורייד ב-2 בספטמבר 2021. בהמשך, הסרט הוקרן אף בפסטיבלי סרטים שנערכו בהמפטונס, מיל ואלי, רומא, וסוואנה.

במקור, הסרט התעתד לעלות לאקרנים בארצות הברית ב-25 בדצמבר 2021, אך תאריך הפצתו נדחה ל-31 בדצמבר. בנובמבר 2021, הוחלט להפיץ את הסרט באופן בלעדי במשך שבוע אחד בלוס אנג'לס ב-17 בדצמבר, ולאחריו להפיץ את הסרט בבתי קולנוע נבחרים ב-21 בינואר 2022.

==ביקורות==
באתר הביקורות "Rotten Tomatoes", הסרט זכה לציון 83% על בסיס 41 ביקורות חיוביות, עם דירוג ממוצע של 7/10. באתר הביקורות המשוקללות "Metacritic", הסרט זכה לציון 69/100 על בסיס 11 ביקורות, דבר המצביע על "ביקורות חיוביות לרוב".

==קישורים חיצוניים==
* 

==הערות שוליים==

קטגוריה:סרטי 2021
קטגוריה:סרטי אולפני יוניברסל
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטי דרמה רומנטית
קטגוריה:סרטי מטרו גולדווין מאייר
קטגוריה:סרטים מבוססי מחזות זמר
קטגוריה:סרטים מוזיקליים אמריקאיים
קטגוריה:סרטים מוזיקליים בריטיים
קטגוריה:סרטים שיציאתם נדחתה בעקבות מגפת הקורונה
סמסונג גלקסי A8s

סמסונג גלקסי A8s (באנגלית: Samsung Galaxy A8s) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז והושק ב-10 בדצמבר 2018 עבור השוק הסיני. ב-25 בינואר 2019 המכשיר הוכרז בדרום קוריאה כ-"סמסונג גלקסי A9 פרו (2019)".<ref></ref>

== מפרט ==
=== חומרה ===
המכשיר מצויד במסך מסוג "IPS LCD" בגודל 6.4 אינץ' וברזולוציית 2340×1080 פיקסלים, ביחס רוחב-גובה של 19.5:9.<ref></ref>

המכשיר מופעל על ידי מעבד בעל שמונה ליבות, כאשר 6 מהן פועלות בתדר עבודה של 1.7 ג'יגה הרץ, וה-2 הנותרות פועלות בתדר עבודה של 2.2 ג'יגה הרץ. במכשיר ישנה מערכת על שבב מדגם Snapdragon 710 מתוצרת קוואלקום. האחסון הפנימי של המכשיר הוא בנפח 128 ג'יגה בייט, שניתן להרחיבו באמצעות כרטיס MicroSD עד ל-512 ג'יגה בייט. למכשיר יש זיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללה בקיבולת 3400 מיליאמפר-שעה, שאינה ניתנת להסרה, במתח טעינה מהירה בת 18 וואט.<ref></ref><ref></ref>

==== מצלמה ====
המכשיר מצויד במערך בעל שלושה מצלמות אחוריות, ומצלמה אחת קדמית, הכולל: חיישן ראשי ברזולוציה 24 מגה פיקסל; חיישן טלפוטו עם זום אופטי ברזולוציה 10 מגה פיקסל; חיישן עומק ברזולוציה 5 מגה פיקסל; כמו כן, למכשיר ישנה מצלמה קדמית ברזולוציה 24 מגה פיקסל.<ref></ref>

=== תוכנה ===
המכשיר הושק כשמותקנת עליו אנדרואיד 8.0 ("אוראו") בממשק המותאם של סמסונג - Samsung Experience 9.0. ניתן לשדרג לגרסה אנדרואיד 9.0 ("פאי").

== קישורים חיצוניים ==

* 

== הערות שוליים ==

קטגוריה:טלפונים סלולריים של סמסונג
קטגוריה:מכשירי אנדרואיד
קטגוריה:טלפונים חכמים מסדרת סמסונג גלקסי
קטגוריה:מכשירים שהושקו ב-2018
קרחון פולאר רקורד

קרחון פולאר רקורד (באנגלית: Polar Record Glacier) הוא קרחון גדול בארץ הנסיכה אליזבת שבאנטארקטיקה.

הקרחון זורם לכיוון צפון בין נונאטאקי מקנאטטיין, לבין האי דוד לנונאטאק בויד, ונשפך אל חלקו המרכזי של מדף הקרח פבליקיישנז.

הקרחון זורם החל מגבעות לארסמאן לכיוון צפון מערב, ואורכו 40 - 50 קילומטרים.

== היסטוריה ==
הקרחון מופה בשנת 1952 על ידי ג'ון ה. רוסקו (John H. Roscoe), בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בעונת המחקר (הקיץ האנטארקטי) 1946–1947.

רוסקו נתן לקרחון את שמו. הוא קרא לקרחון על שם מכון המחקר "Polar Record", בקיימברידג', שבאנגליה.

== קישורים חיצוניים ==
* [https://web.archive.org/web/20210602234127/https://geonames.usgs.gov/apex/f?p=gnispq:5:::NO::P5_ANTAR_ID:11917 קרחון פולאר רקורד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=475 קרחון פולאר רקורד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11411&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פולאר רקורד] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פולאר רקורד
הבריגדה האלפינית יוליה

הבריגדה האלפינית יוליה (באיטלקית: Brigata alpina "Julia") היא בריגדת אלפיני של צבא איטליה הבריגדה הוקמה ב-1949 על בסיס הדיוויזיה האלפינית השלישית יוליה אשר נקראה כך משום שחייליה גויסו מהאלפים היוליאניים.

==היסטוריה==
הדיוויזיה האלפינית השלישית יוליה הוקמה ב-1935 מחיילים שגויסו מהאלפים היוליאניים. בצבא האיטלקי, האלפיני הם חיילי עלית מיוחדים המתמחים בלוחמה הררית. ב-1943 פורקה הדיוויזיה האלפינית השלישית במהלך הכיבוש הגרמני של צפון איטליה בימי מלחמת העולם השנייה. לאחר המלחמה, ב-15 באוקטובר 1949, הוקמה מחדש יחידת אלפיני מהאלפים היוליאניים בגודל של בריגדה מורחבת, שנקראה "הבריגדה האלפינית יוליה". הבריגדה כללה באותה תקופה 10,000 חיילים והייתה הבריגדה הגדולה ביותר בצבא האיטלקי. היא הייתה חלק מהקורפוס החמישי של הצבא האיטלקי אשר היה אחראי על הגנת צפון איטליה במסגרת ברית נאט"ו. הבריגדה האלפינית הוצבה במעברי הגבול עם אוסטריה.

הבריגדה השתתפה במשימות שמירת שלום באפגניסטן במסגרת כוח הסיוע הביטחוני הבין-לאומי. ב-2002 סופחו לבריגדה גדודים מהונגריה וסלובניה, ועל בסיסה הוקם כוח הקרקע הרב-לאומי הכולל חיילים משלוש המדינות. מפקד הבריגדה משמש בו זמנית כמפקד הכוח. יחד עם החיילים הסלובנים וההונגרים, השתתפה הבריגדה גם במשימת שמירת שלום בבוסניה והרצגובינה במסגרת כוח הייצוב, ובקוסובו במסגרת כוח קוסובו.

==קישורים חיצוניים==

* 

* [http://www.esercito.difesa.it/organizzazione/capo-di-sme/Comando-Truppe-Alpine/Brigata-Alpina-Julia הבריגדה האלפינית יוליה], באתר הצבא האיטלקי

קטגוריה:איטליה: צבא וביטחון
קטגוריה:יחידות הרריות
קטגוריה:אודינה
מרסוכוס

מרסוכוס (שם מדעי: Marasuchus; מילולית: "תנין מארה") הוא סוג של זוחל מהקבוצה דמויי דינוזאורים שהתקיים במשך תור הטריאס מלפני 235 עד 234 מיליון שנה מזמננו. המאובנים שלו התגלו בתצורות במחוז לה ריוחה, ארגנטינה. הסוג תואר למדע ב-1994 בידי החוקר פול סרנו ואנדרי מרקוקי (andrea marcucci).

המרסוכוס היה קרובו של הלגוסוכוס והיה ארכוזאור מפותח וכנראה דו-רגלי בעל עצמות קרסול כדוריות וגפיים ארוכות ודקות יחסית. בעבר סברו שהיה דינוזאור אמיתי אך כיום רואים בו סוג קדום יותר בעל מבנה לסתות פרימיטיבי והיה חסר את המרחשת ועצמות גפיים של דינוזאור אמיתי.

עם זאת מבנה גופו מרמז שהיה קרוב ביותר לדינוזאור אמיתי. הוא היה בעל גפיים ארוכות ושריריות, שאולי התאימו לקפיצה ולטיפוס אך לא להליכה זקופה כמו של דינוזאורים. הוא הגיע לאורך 1.3 מטר והיה כנראה אול חרקים זריז, מה שסייע לו להתגונן מטורפים.

==קישורים חיצוניים==

* 

קטגוריה:בעלי חיים שתוארו ב-1974
קטגוריה:טקסונים שתוארו בידי פול סרנו
קטגוריה:דמויי דינוזאורים
קטגוריה:בעלי חיים שחיו בטריאס עליון באמריקה הדרומית
מגפנוזאורוס

מגפנוזאורוס (שם מדעי: Megapnosaurus; מילולית: "לטאה מתה גדולה") הוא סוג של דינוזאור ממשפחת הצלופיזיים, אשר התקיים במשך היורה תחתון שלפני 199 עד 188 מיליון שנה מזמננו. הסוג מכיל 2 מינים: Megapnosaurus kayentakatae? ו-Megapnosaurus rhodesiensis. הסוג נקרא במקור בשם Syntarsus, שניתן בהמשך לסוג חיפושיות. במשך שנים מאז התגלו המאובנים שלו בזימבבואה ובדרום אפריקה הוא נחשב לשייך לסוג הקרוב צלופיזיס. רק ב-2001 החליטו מספר חוקרים להחזיר אותו בשם הנוכחי.

== מאפיינים ==
דינוזאור קדום זה הגיע לאורך 3 מטרים ומשקל של 32 ק"ג והיה בעל גפיים קצרות ורגליים ארוכות, כשייתכן שנע בדומה ללבלר מודרני בערבות הקדומות. מספר חוקרים אף טוענים שהיה מכוסה נוצות, אך הדבר לא הוכח. אם הדבר נכון זהו מראשוני המינים שכוסו נוצות בעולם. 

הוא היה דו-רגלי מהיר שצד לטאות, חרקים ויצורים קטנים שאותם חטף ברגליו הקדמיות. הלסתות שלו אומנם מתאימות לאכילת בשר אך הוא לא היה מתמחה ואף היה אוכל כל.

מספר מאובנים מראים הבדלים בין מבוגרים, להם טבעות בולטות בחוליות, לבין צעירים. מספר חוקרים אף טוענים שהיה יצור לילי.

==קישורים חיצוניים==

קטגוריה:צלופיזיים
קטגוריה:דינוזאורים שחיו ביורה תחתון באפריקה
קטגוריה:מאובני טקסונים שתוארו ב-2001
שרבורן (מסצ'וסטס)

שרבורן (באנגלית: Sherborn) היא עיר במחוז מידלסקס במדינת מסצ'וסטס שבארצות הברית כ-30 ק"מ מבוסטון.

==היסטוריה==
ככל הנראה באזור הייתה קיימת התיישבות אינדיאנית. האנגלים הראשונים הגיעו לאזור בשנת 1652. בשנת 1674 ההתיישבות החדשה אורגנה לעיירה. בעיירה נבנו מספר טחנות קמח והם היו מקור פרנסת תושבי העיר. כמו כן המקום היה ידוע בייצור של סיידר תפוחים. מוצרי תעשיית מזון שונים היו נמכרים בבוסטון שאיתה העיירה הייתה קשורה במסילת רכבת. בתים ישנים רבים של העיירה כוללים מקומות מסתור והיו חלק של מסילת הרכבת המחתרתית. במהלך השנים אוכלוסיית היישוב לא גדלה באופן מהותי. בעקבות מלחמת העולם השנייה ופיתוח האזור, אוכלוסיית העיר עברה של 1500.

נכון לשנת 2000 בעיירה התגוררו כ-4,200 תושבים מהם 96.5% לבנים.

בעיירה נשמרו מספר בתים מהמאה ה-17. בשנת 2003 בעיירה מצאה מקלט אמילי ובמקום קבורתה הוקם פסל לזכרה.

== קישורים חיצוניים ==

* 

קטגוריה:מסצ'וסטס: ערים
קטגוריה:יישובים שהוקמו ב-1674
אליזבת דריימאקר

אליזבת דריימאקר (בהולנדית: Elisabeth Dereymaeker; 23 ביולי 1893 – 30 באוקטובר 1969) הייתה אשה בלגית, אשר החביאה בביתה שתי ילדות יהודיות במהלך הכיבוש הגרמני של בלגיה במלחמת העולם השנייה ועל ידי כך הצילה את חייהן. היא הוכרה כחסידת אומות העולם.

==ביוגרפיה==
אליזבת דריימאקר, גרמניה במקור, הייתה נשואה לדוור בלגי וילדה לו תשעה ילדים. המשפחה, שהתפרנסה בדוחק, גרה באנדרלכט, פרוור של העיר בריסל. בין שכניה הייתה משפחת אילזיצר (Ilzycer) היהודית, שמוצאה היה מפולין. המשפחה התגוררה בעליית גג של בית לאחר שאולצה לעזוב את ביתה המקורי ועסקו של האב נסגר.

באפריל 1943, במהלך הכיבוש הגרמני של בלגיה, הגיעו אנשי הגסטאפו לעצור את בנות המשפחה היהודית, לאחר שאבי המשפחה יצחק כבר נעצר מוקדם יותר באותו יום במפעל שבו עבד. שתי בנות המשפחה הצעירות, ג'ני ופרנסין (בנות 11 ושנתיים) שיחקו מחוץ לבית ביחד עם אחת מבנותיה של דריימאקר. כשראתה דריימאקר את מכונית הגסטאפו, הורתה מיד לילדות להתרחק כדי שהן לא יחזרו לביתן וייתפסו. היא עצמה מחתה בקול נגד מאסר המשפחה היהודית, אך ללא הועיל. אנשי הגסטאפו עצרו את אם המשפחה פסיה חיה ואת בתה הגדולה מינה, בת 15. הן ויצחק נאסרו במחנה המעבר מכלן ובהמשך שולחו למחנה אושוויץ, שם נרצחו.

לאחר שהסתלקו הגרמנים לקחה דריימאקר את שתי הילדות היהודיות אל ביתה והעבירה הודעה לדודתן רוזה דמברובסקה על אשר קרה. שני בניה הגדולים טיפסו אל דירת עליית הגג החתומה של משפחת אילזיצר כדי להביא בגדים לילדות. דריימאקר הסתירה אותן בביתה ביחד עם ילדיה במשך מספר ימים עד שהגיעה הדודה ולקחה אותן למקומות מסתור אחרים (ג'ני השתכנה עם בני הזוג אופלט). שתי הילדות נשארו בחיים לאחר השואה.

בחודש נובמבר 2013 הכיר מוסד יד ושם באליזבת דריימאקר כחסידת אומות העולם. טקס ההכרה נערך בבלגיה במעמד בני משפחתה.

בשנת 2020 החל נכדה של דריימאקר, ז'אן לוק בודסון (Jean-Luc Bodson), בכהונתו כשגריר בלגיה בישראל.

==קישורים חיצוניים==
* 
* 

קטגוריה:בלגים חסידי אומות העולם
קטגוריה:מצילים בשואה: בלגיה
קטגוריה:ילידות 1893
קטגוריה:נפטרות ב-1969
אלז'בייטה ויטק

אֶלְזְ'בְּיֶיטָה ברברה וִיטֶק (בפולנית: Elżbieta Barbara Witek; לבית זבאנוך; נולדה ב-17 בדצמבר 1957, ביאבור) היא פוליטיקאית פולנייה ושרת הפנים והמינהל לשעבר, שכיהנה בתפקיד מיוני 2019 עד אוגוסט 2019<ref></ref>.
כיהנה כמרשל הסיים. 

היא נבחרה לראשונה לסיים ב-25 בספטמבר 2005, והשיגה 7,476 קולות במחוז לגניצה 1 כמועמדת ברשימת חוק וצדק. נבחרה למרשל ב-9 באוגוסט 2019, לאחר שקודמה, מארק קוחצ'ינסקי, התפטר בשל הביקורת על השימוש שלו במטוסים ממשלתיים למטרות פרטיות.

== קישורים חיצוניים ==

* [https://web.archive.org/web/20060805163027/http://www.sejm.gov.pl/poslowie/posel5/417.htm Elżbieta Witek - עמוד פרלמנטרי] - כולל הצהרות עניין, תיעוד ההצבעה ותמלילי נאומים

== הערות שוליים ==

קטגוריה:חברי הסיים הפולני
קטגוריה:שרי ממשלת פולין
קטגוריה:שרי פנים
קטגוריה:שרות ממשלה
קטגוריה:פוליטיקאיות פולניות
קטגוריה:ילידות 1957
קטגוריה:פולנים שנולדו ב-1957
המכון הלאומי לגנטיקה

המכון הלאומי לגנטיקה ("המכון היפני לגנטיקה" מכונה גם בקיצור NIG) הוא מוסד יפני שנוסד בשנת 1949, ונמצא במחוז שיזואוקה, יפן.

הוא מארח את בנק ה-DNA היפני.

== קישורים חיצוניים ==

* 

== הערות שוליים ==

קטגוריה:גנומיקה
קטגוריה:יפן: מדע וטכנולוגיה
רחל רביד

רחל רביד (נולדה בשנת 1937) היא שחקנית תיאטרון וקולנוע ישראלית.

== ביוגרפיה ==
רחל רביד נולדה בפולין, ולה אחות אחת. כשהייתה בת שלוש ברחה משפחתה לרוסיה ואביה גויס לצבא האדום.

בשנת 1942 ברחה המשפחה לגרמניה<ref name=":0"></ref>.

בגיל שבע עלתה עם משפחתה ארצה. הוריה התגוררו במעברה ליד רעננה, והיא עברה להתגורר אצל דודיה בקיבוץ יד מרדכי. מאוחר יותר עברה המשפחה להתגורר יחד ביפו, ורביד החלה ללמוד ב"תיכון חדש", שם השתתפה בחוג הדרמטי. שנה לאחר תחילת לימודיה עברה לקיבוץ ניר דוד. בגיל עשרים נישאה לחבר קיבוץ יפעת ונולדה לזוג בת, טל. רביד החלה ללמוד בחוג לאמנות התיאטרון באוניברסיטת תל אביב והחלה לשחק ב"בימת הקיבוץ". כשהייתה בתה בת חמש, התגרש הזוג<ref name=":1"></ref>.

רביד החלה להופיע בתיאטרון "הבימה". היא נישאה למשורר והסופר חנן בן-חורין והשניים עברו להתגורר בירושלים. לאחר 4 שנים התגרשו השניים.

רביד עברה לתל אביב, שם פגשה, בתיאטרון הקומה השלישית, את השחקן אייל ברטונוב, בנו של שחקן הבימה שלמה ברטונוב ונכדו של אחד מוותיקי הבימה יהושע ברטונוב. השניים נישאו והתגרשו לאחר מספר שנים.

== עבודתה המקצועית ==
רביד הייתה חלק ממספר תיאטראות, בין היתר בימת הקיבוץ, תיאטרון סולן, תיאטרון הקומה השלישית, תיאטרון דגן, הבימה והקאמרי.

בין ההצגות, הסרטים והתוכניות בהן השתתפה:
* מילקווד (1966)
* אות בארץ הפלאות (1968)
* אדוני השופט (1969)
* מנגד (1970)
* הפריצה הגדולה (1970)
* מלכת הכביש (1971)
* מטורף על הגג (1972)
* קזבלן (1973)
* בית משותף (1976)
* והילד הזה הוא אני (1978)
* מבן-גוריון ועד היום (1978)
* תקלה בחלום (1979)
* כוכב השחר (1980)
* רס"ר האוצר (1980)
* פצעי בגרות 80 (1980)
* רחוב סומסום (1984)
* הקיץ האחרון (1986)
* בת המלכה הכלואה (1989)
* סיפור מקומי (1994)
* רק שתדעי לך (1995)

== קישורים חיצוניים ==
* [https://www.ishim.co.il/p.php?s=רחל+רביד רחל רביד], באתר אישים
* [https://www.cinemaofisrael.co.il/רחל-רביד/ רחל רביד], בספר הקולנוע הישראלי

== הערות שוליים ==

קטגוריה:שחקני קולנוע וטלוויזיה ישראלים
קטגוריה:שחקניות קולנוע וטלוויזיה ישראליות
קטגוריה:שחקני תיאטרון ישראלים
קטגוריה:שחקניות תיאטרון ישראליות
קטגוריה:בוגרי אוניברסיטת תל אביב: החוג לתיאטרון
קטגוריה:בוגרות אוניברסיטת תל אביב: החוג לתיאטרון
קטגוריה:ישראלים ילידי פולין
קטגוריה:ישראליות ילידות פולין
קטגוריה:ניר דוד: אישים
קטגוריה:יפעת: אישים
קטגוריה:ישראליות שנולדו ב-1937
קטגוריה:ישראלים שנולדו ב-1937
גנאדי טימצ'נקו

גנאדי טימצ'נקו (ברוסית: Геннадий Николаевич Тимченко; נולד ב-9 בנובמבר 1952 בלנינקאן) הוא איש עסקים רוסי ופיני, אישיות ציבורית, הבעלים של תאגיד ההשקעות הפרטי וולגה גרופ .

טימצ'נקו הוא יו"ר מועצת המנהלים של ליגת ההוקי הקונטיננטלית ונשיא מועדון הוקי קרח סק"א סנקט פטרבורג. חבר בחברה הגאוגרפית הרוסית. קונסול הכבוד של סרביה בסנט פטרבורג<ref></ref>.

נכון לדצמבר 2021, על פי מגזין פורבס הונו מוערך בכ-24.8 מיליארד דולר והוא האדם השביעי הכי עשיר ברוסיה ומספר 66 בעולם<ref></ref>.

בעקבות סיפוח חצי האי קרים ב-2014 הוסיף הממשל האמריקאי טימצ'נקו לרשימת SDN והטיל עליו סנקציות שהביאו להקפאת נכסיו בארצות הברית ואיסור כניסה למדינה. ב-2022 בעקבות הפלישה הרוסית לאוקראינה הטיל האיחוד האירופי סנקציות על אוליגרכים רוסיים המקורבים לנשיא רוסיה ולדימיר פוטין בהם טימצ'נקו<ref></ref>.

לטימצ'נקו קשרים עם נשיא רוסיה ולדימיר פוטין עוד מתחילת שנות התשעים של המאה ה-20. ב-1991 העניק פוטין לטימצ'נקו רישיון לייצוא נפט, ובהמשך הקים טימצ'נקו את חברת סחר הנפט גונבור.

==קישורים חיצוניים==

==הערות שוליים==

קטגוריה:מיליארדרים רוסים
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1952
פורוסלו

פורוסלו (בהונגרית: Poroszló) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בפורוסלו מספר התושבים נמצא בירידה. כך, בשנת 1990 חיו בכפר 3,214 תושבים ובשנת 2021 רק 2,828 תושבים.

האזור מיושב מסביבות המאה ה-12, והוא מוזכר לראשונה בכתביו של אנונימוס.

== יהודי פורוסלו ==
יהודים חיו בפורוסלו במאה ה-18 ובמאה ה-19. לקהילה היהודית היה בית קברות יהודי משלהם. בשנת 1944 נשלחו 128 יהודים מהכפר לגטו בטיספירד מתוכם נרצחו 105 יהודים מהכפר באושוויץ בשואת יהודי הונגריה. בשנת 2021 הוחלט להקים לוח זיכרון לזכר יהודי הכפר שנרצחו.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|182
|2,669
|-
|1910
|149
|
|-
|1920
|183
|
|-
|1930
|154
|
|-
|1941
|128
|5,142
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA450#v=onepage&q&f=false פורוסלו] בפנקס הקהילות הונגריה, עמוד 456–458
* פורוסלו, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 340–341. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [https://mapzweb.com/hu/place/zsidó-temető-299183357 בית הקברות היהודי בפורוסלו]

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
משה כפרי

משה כפרי (נולד ב-1943) הוא אלוף-משנה (במילואים) בצה"ל שפיקד על סיירת אגוז, סיירת שקד ועל חטיבת הנגב.

== קורות חייו ==
עם גיוסו לצה"ל בשנת 1961, שובץ כפרי בנח"ל. הוא עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שב לנח"ל והיה למפקד מחלקה ולמפקד פלוגה בגדוד 906 של הנח"ל, אותה הוביל במלחמת ששת הימים בקרב אום-כתף בחזית המצרית. לאחר מכן שימש כמדריך בבה"ד 1 ובשנת 1972 מונה לסגן מפקד סיירת אגוז ולאחר מכן שימש כקצין מבצעים בפיקוד הצפון. 

במלחמת יום הכיפורים היה כפרי חניך במכללה לפיקוד ומטה ושב לשמש כקצין מבצעים בפיקוד הצפון. במהלך מלחמת ההתשה במובלעת הסורית פיקד על סיירת אגוז שתפסה את קו המוצבים ברמת הגולן. בשנת 1974, לאחר פירוק סיירת אגוז, מונה כפרי לפקד על סיירת שקד. 

ב-1975 השלים את לימודיו בפו"ם ומונה למפקד חטיבת הנגב. תפקידיו הבאים היו סגן מפקד מרחב שלמה וקצין אג"ם פיקוד הצפון. לאחר מכן השתלם בצרפת במכללה לביטחון לאומי, שימש כראש מטה גיס ובתפקידו האחרון שימש כנספח צה"ל בקמרון. השתחרר בשנת 1988.

== לקריאה נוספת ==
* יעקב ארז, "האנציקלופדיה לצבא וביטחון – 'צה"ל בחילו", הוצאת רביבים (מהדורת מעריב), 1983, כרך 14 -"סיירות ומיעוטים".
== קישורים חיצוניים ==
* [https://www.424shaked.co.il/משה-כפרי/ משה כפרי], באתר "ארכיון לוחמי סיירת שקד".
== הערות שוליים ==

קטגוריה:מפקדי סיירת אגוז
קטגוריה:מפקדי סיירת שקד
קטגוריה:מפקדי חטיבת הנגב
קטגוריה:אלופי-משנה בצה"ל
קטגוריה:נספחים צבאיים ישראלים במדינות אפריקה
קטגוריה:ישראלים שנולדו ב-1943
קטגוריה:מפקדי פלוגות במלחמת ששת הימים
קטגוריה:חיילי צה"ל במלחמת יום הכיפורים
קטגוריה:חיילי חיל הרגלים במלחמת ששת הימים
Inside Out (שיר של זד וגריף)

"Inside Out" הוא סינגל של המפיק המוזיקלי הגרמני, זד, והזמרת האנגליה, גריף, שיצא, על ידי חברת התקליטים אינטרסקופ רקורדס, ב-23 באוקטובר 2020. השיר שנכתב על ידי דליסי, מייקל פולק, זד, גריף ויונאס יברג, והופק על ידי זד ויונאס יברג.

נכון לדצמבר 2021, השיר הושמע למעלה מ-32 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר, שבוים על ידי ריאן וייט ועלי קור, יצא לראשונה בערוץ היוטיוב של זד, ב-17 בדצמבר 2020.<ref></ref><ref></ref><ref></ref> נכון לדצמבר 2021, הווידאו קליפ נצפה למעלה מ-5 מיליון פעמים.<ref></ref>

== ביקורת ==
רייצ'ל נארוזניאק, מ-Dancing Astronaut, שיבחה את השיר, ואמרה שהשיר "בעל אישיות קליטת ללא ספק", אשר "[מרחיבה] את מסורת ההוצאות של זד עם השפעה שלא תדעך כשהשנייה האחרונה של זמן ההשמעה תכה", ומוכיחה עוד יותר כי "הכתר הדאנס-פופ של זד בלתי ניתן להזזה".<ref></ref>

== הופעות חיות ==
ב-20 בנובמבר 2020, גריף ביצעה את השיר בשידור חי במוזיאון טייט מודרן, לונדון.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| rowspan="2" | 23 באוקטובר 2020
|הורדה דיגיטלית, הזרמת מוזיקה
| rowspan="3" |מקורית
|אינטרסקופ רקורדס
|<ref name="Tidal"></ref>
|-
! scope="row" |אוסטרליה
| rowspan="2" | להיט רדיו עכשווי
| rowspan="2" |יוניברסל מיוזיק גרופ
|<ref></ref>
|-
! scope="row" |איטליה
| 30 באוקטובר 2020
|<ref></ref>
|-
! scope="row" |עולמי
| 22 בדצמבר 2020
|הורדה דיגיטלית, הזרמת מוזיקה
| רמיקסים
|אינטרסקופ רקורדס
|<ref name="Remixes"></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי זד
קטגוריה:שירים באנגלית
קטגוריה:שירים שנכתבו על ידי זד
קטגוריה:שירים שנכתבו על ידי יונאס יברג
קטגוריה:שירים שנכתבו על ידי מייקל פולק
קטגוריה:בלדות משנות ה-2020
קטגוריה:בלדות אלקטרופופ
קטגוריה:בלדות פופ
קטגוריה:שירי אלקטרופופ
קטגוריה:שירי דאנס-פופ
קטגוריה:שירי מוזיקת דאנס אלקטרונית
קטגוריה:שירי מוזיקת האוס
קטגוריה:סינגלים בהוצאת אינטרסקופ רקורדס
כלב בן דוד

כלב בן דוד (נולד ב-7 בפברואר 1960), הוא עיתונאי ומגיש טלוויזיה אמריקאי-ישראלי. מגיש תוכנית האקטואליה The Rundown בערוץ i24NEWS. שימש כעורך בכיר בג'רוזלם פוסט וכראש המטה הישראלי של סוכנות החדשות בלומברג.

==קורות חיים==
כלב בן דוד נולד בפברואר 1960 בברוקלין וגדל בעיר צפון וודמיר במדינת ניו יורק. בן דוד עלה לישראל בשנת 1985. שירת בחיל התותחנים.

== קריירה ==
בן-דוד עבד ככתב לענייני משטרה במחוז ירושלים וכן ככתב סרטים ואומנות בג'רוזלם פוסט משנת 1988 ועד 1990. בשנת 1991 החל לעבוד בג'רוזלם ריפורט, שם שימש עורך מדור האומנות עד לשנת 1996. בשנת 1997, בן דוד שב לג'רוזלם פוסט כעורך מגזינים וככותב טורי דעה. שימש כעורך בכיר בשנים 2002-2005.

בשנת 2005, בן דוד הצטרף ל־The Israel Project, ארגון פרו ישראלי ללא מטרות רווח הפועל מוושינגטון, על מנת להקים את מטה הארגון בירושלים, ושימש כמנהל הפרויקט בישראל עד שנת 2007.

בשנת 2008 הוא מונה לראש המטה הישראלי של סוכנות הידיעות "בלומברג". בהמשך שימש ככתב המדיני עד 2016.

בשנת 2016, בן-דוד הצטרף לערוץ החדשות הבינלאומי i24NEWS כמגיש חדשות, והחל משנת 2017 מגיש את מהדורת הערב היומית, The Rundown.

בן דוד היה עורך ושותף בכתיבת ביוגרפיה על חייו של יצחק רבין, אשר פורסמה ב-1996 וזכתה בפרס ה־US National Jewish Book Award. בשנת 2002 הוא זכה בפרס סימון רוקוור המוענק לעיתונאים יהודים, על מאמרו ב-Hadassah Magazine. בן דוד לימד עיתונות בחוג לתקשורת באוניברסיטת רייכמן.

== חיים אישיים ==
בן דוד מתגורר בירושלים, נשוי לאווה ולזוג שני ילדים.

== קישורים חיצוניים ==

* [https://www.i24news.tv/en/profiles/calev-ben-david כלב בן דוד] באתר I24NEWS

== הערות שוליים ==

קטגוריה:סגל i24NEWS
קטגוריה:אנשי טלוויזיה ישראלים
אוולין סולרו

אוולין סולרו (בצרפתית: Évelyne Sullerot; 10 באוקטובר 1924, מונטרה – 31 במרץ 2017) הייתה פעילה פמיניסטית צרפתייה.

==ביוגרפיה==
אוולין סולרו נולדה במונטרה, בפרברי פריז. אביה אנדרה אמל היה כומר פרוטסנטי שבמהלך מלחמת העולם השנייה פעל להצלת יהודים וקיבל הכרה כחסיד אומות העולם.

אוולין סולרו למדה פילוסופיה בנים. בתקופת שלטון וישי היא נשפטה באשמת פעולות נגד השלטון. בהמשך היא הצטרפה לתנועת ההתנגדות הצרפתית. זמן רצק לאחר סיום המלחמה היא התחתנה.

בשנת 1955 היא פרסמה ספר על תכנון המשפחה. בשנת 1956, אוולין סולרו ייסדה את עמותת "לידה מאושרת", אשר בשנת 1960 הפכה לתנועה הצרפתית לתכנון המשפחה.

בשנת 1965 היא סיימת דוקטורט בסוציולוגיה והחלה ללמד באוניברסיטת פריז-נאנט 10. בשנים 1966–1968 היא לימדה באוניברסיטה החופשית של בריסל בה מותנה לפרופסור. בשנים 1974–1989 היא הייתה חברה במועצה ממשלתית לכלכלה, החברה והסביבה.

אוולין סולרו כתבה ספרים רבים בתחום הפמיניזם על פעילותה הרבה היא התקבלה ללגיון הכבוד וקיבלה מספר פרסים.

==קישורים חיצוניים==
* [https://news.google.com/newspapers?id=FqBIAAAAIBAJ&pg=2472,2279078&dq=evelyne+sullerot&hl=en תיאור פעילותה] 
* [https://www.encyclopedia.com/women/encyclopedias-almanacs-transcripts-and-maps/sullerot-evelyne-1924 ביוגרפיה]

קטגוריה:חברי תנועת ההתנגדות הצרפתית
קטגוריה:סוציולוגים צרפתים
קטגוריה:פמיניסטיות צרפתיות
קטגוריה:מקבלי אות לגיון הכבוד
קטגוריה:פמיניסטים צרפתים
קטגוריה:צרפתיות שנולדו ב-1924
קטגוריה:צרפתים שנולדו ב-1924
קטגוריה:צרפתיות שנפטרו ב-2017
קטגוריה:צרפתים שנפטרו ב-2017
אילומינטי (אלבום)

אילומינטי הוא אלבום היפ הופ וראפ של הרכב ההיפ הופ והמוזיקה האלקטרונית עידו בי וצוקי, הכולל את עידו בן דב (Ido B) וצוק אלגזי (Zooki). האלבום כולל רצועה המורכבת מ-10 שירים. זהו האלבום השני של הצמד, והוא יצא לאור ב-7 במאי 2020.

== רשימת רצועות ==

== קישורים חיצוניים ==

* [https://www.youtube.com/watch?v=eqHB3LSPEOY&list=PL7IK3EO3qPc-YMCqOOr4CKjD39JuGw9O8&index=1&ab_channel=%D7%A2%D7%99%D7%93%D7%95%D7%91%D7%99%D7%95%D7%A6%D7%95%D7%A7%D7%99%D7%94%D7%A2%D7%A8%D7%95%D7%A5%D7%94%D7%A8%D7%A9%D7%9E%D7%99%2FIdoBZookiOfficial האלבום] באתר יוטיוב

קטגוריה:אלבומי היפ הופ ישראליים
קטגוריה:אלבומים בעברית
בובקאר בארי

בובקאר בארי (בצרפתית: Boubacar Barry; נולד ב-30 בדצמבר 1979) הוא כדורגלן עבר איווארי ששיחק בעמדת השוער.

==קריירת מועדונים==
בארי התחיל את הקריירה שלו בקבוצת הכדורגל מימוסאס מחוף השנהב. בשנת הצטרף לקבוצת המילואים של סטאד רן.

בקיץ בארי חתם בבוורן מליגת העל הבלגית. בבוורן שיחק ארבע שנים בהן היה שוער ראשון, פרט לחצי עונה בעונת .

בקיץ הצטרף ללוקרן. בעונת הבקיע את שערו היחיד בקריירה בניצחון 0-4 נגד וסטרלו. בלוקרן שיחק 10 שנים וזכה עימה בשני גביעים.

בקיץ חתם בלוון עד לסיום העונה. בלוון לא רשם דקות משחק ועם פרישתו בסיום העונה מונה למאמן השוערים של הקבוצה.

==קריירה בינלאומית==
ב-18 ביוני 2000 בארי ערך את הופעת הבכורה שלו בנבחרת חוף השנהב בתיקו 2-2 נגד . בארי השתתף עם הנבחרת 7 פעמים בגביע אפריקה לאומות ושלוש פעמים בגביע העולם.

ב-8 בפברואר 2015 ערך את משחקו האחרון בנבחרת, בו ניצחה חוף השנהב בפנדלים 8-9 את במסגרת גמר גביע אפריקה לאומות 2015. כעבור כחודש הודיע על פרישה מהנבחרת.

==תארים==
; לוקרן
*הגביע הבלגי: , 

; נבחרת חוף השנהב
*גביע אפריקה לאומות: 2015

; אישיים
*שוער השנה בליגת העל הבלגית: 

==קישורים חיצוניים==

קטגוריה:כדורגלנים מחוף השנהב
קטגוריה:שוערי כדורגל מחוף השנהב
קטגוריה:כדורגלני מימוסאס
קטגוריה:כדורגלני בוורן
קטגוריה:כדורגלני לוקרן
קטגוריה:כדורגלני לוון
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:איבוארים שנולדו ב-1979
הסוף (מחזמר)

הסוף הוא מחזמר ישראלי מאת מעין אבן וגיא וינטרוב העוסק במוות ובמשמעות החיים מנקודת מבט קומית-סאטירית. המחזמר הוצג לראשונה ב-2021 בצוותא, בכיכובם של עידן אלתרמן, ג׳וי ריגר ואבי דנגור.

== ההפקה ==
המחזמר נוצר באופן עצמאי על-ידי ארבעה יוצרים מעולם התיאטרון, המוזיקה והקולנוע: מעין אבן, גיא וינטרוב, אלעד טל ותומר רבינוביץ, מתוך שאיפה ליצור מחזמר חדש ומקורי המשקף את רוח התקופה בתוכנו ובצורתו. סגנון המחזמר מתכתב עם מחזות זמר קלאסיים ועם יצירות קאנוניות אחרות, במחווה המערבבת בין הערכה ואהבה לבין פארודיה ומודעות עצמית, בהשראת יצירות כמו בוג'ק הורסמן, ריק ומורטי והמחזמר ספר המורמונים. צוות השחקנים המקורי כולל את עידן אלתרמן, ג׳וי ריגר, אבי דנגור, רפאל עבאס, הראל ליסמן, מרב צברי ואביב הורוביץ (אשר עיצבה את הכוריאוגרפיה). עם הזמן, הצטרפו לצוות משתתפים נוספים: דנה פרידר, מיכאל הנגבי, עמית רייס, ערן לחמן ויעל דובר. התפאורה עוצבה על-ידי המאייר ניב תשבי, התלבושות על ידי דניאל קפלן והתאורה על ידי יאיר סגל.

המחזמר סומן על-ידי המבקרים בתור מופע קאלט, וזכה בארבעה פרסי קיפוד הזהב לשנת 2021: ההצגה הנבחרת, במאי השנה (מעין אבן), שחקן השנה (עידן אלתרמן) ושחקן המשנה של השנה (אבי דנגור).

בשנת 2023 יצא אלבום עם כל שירי המחזמר, בהמשך יצא גם אלבום בונוסים עם ביצועים מחודשים לחלק מהשירים.

== עלילה ==
המוות (אבי דנגור) לא רוצה יותר להיות המוות. אלפי שנים שהוא תקוע בג׳וב שלו, פקיד משועמם שעסוק בבירוקרטיה של העולם הבא וחולם על חיים אחרים. הכול משתנה כשהוא מגלה על המדען (עידן אלתרמן/מיכאל הנגבי) — מדען גאון, שבעקבות מותם הטראגי של הוריו בילדותו החליט להקדיש את כל זמנו למציאת פתרון למוות, אך התייאש והפך מריר ומיואש כאשר אהובתו, לילי (ג׳וי ריגר/דנה פרידר), עזבה אותו ושברה את ליבו. המוות מזהה שהמדען עתיד להתאבד ומצליח בדרכיו הבירוקרטיות לעכב את מותו של המדען בשבוע.

המוות מנסה לגייס את המדען למציאת הפתרון, בשביל להשתחרר סוף סוף מעבודתו. כשהמדען המלנכולי מסרב, המוות זומם תחבולה שגורמת ללילי, אהובתו הנצחית של המדען, לגסוס. על ידי כך ששוב בדרכיו הבירוקרטיות הוא מחליף בין גורלה של לילי לגורלה של לילי אחרת ששוכבת על ערש דווי. מהלך זה גורם למדען להירתם למשימה מתוך רצון להציל את אהובתו ולזכות בליבה בשנית, אך גם מוביל לכאוס עולמי חסר תקדים, כאשר הלילי האחרת חושבת שהיא ניצחה את המוות, ומקימה כת שהחברים בה משוכנעים שיחיו לנצח כמוה. 

בסופו של המחזמר, אף על פי שהפתרון בידיו, גונז המדען את תוכניתו לאפשר לאנושות חיי נצח, משום שהיא בבירור איננה מוכנה לכך, והוא מבין כי אין לחיים טעם אם אין להם סוף.

==קישורים חיצוניים==
* 
* 
* 
* [https://www.tzavta.co.il/event/5 עמוד המחזמר,] באתר הבית של צוותא
* [https://www.mako.co.il/culture-books-and-theatre/theatre-reviews/Article-29fa2637d07bc71026.htm המוות נאה לה], במגזין התרבות של ״Mako״, 26 באוקטובר 2021
* [https://marthayodaat.com/2021/10/20/קומדיה-מחוספסת-על-החיים-ועל-המוות/ קומדיה מחוספסת על החיים ועל המוות], במגזין התיאטרון ״מרתה יודעת״, 20 באוקטובר 2021
* 
* 
* 

==הערות שוליים==

קטגוריה:מחזות זמר ישראליים
קוליברי אדום

קוליברי אדום (שם מדעי: Phaethornis ruber) הוא מין של עוף ממשפחת הקוליבריים החי באמריקה הדרומית. הקוליברי תואר בידי החוקר השוודי קארולוס ליניאוס ב-1758.

== מאפיינים ==
אורכו של הקוליברי האדום הוא 8 עד 9 סנטימטרים ומשקלו 1.8 עד 3 גרמים. הקוליברי בעל גוף אדמדם-חום וזה מקור שמו. הקוליברי האדום חי ביערות הגשם של אמריקה הטרופית במדינות ברזיל, בוליביה, אקוודור, קולומביה, ונצואלה, גיאנה, סורינאם, פרו וגיאנה הצרפתית וניזון כמו שאר הקוליבריים מצוף פרחים. עונת הרבייה של הקוליברי האדום משתנה בין מאי לאוקטובר בצפון לאוקטובר עד פברואר בדרום. הקן הוא בצורת חרוט ומורכב מסיבי צמחים, טחבים, חזזיות וקורי עכביש. הנקבה מטילה 2 ביצים ודוגרת עליהן לבדה. מצב השימור של הקוליברי האדום על פי הרשימה האדומה של IUCN הוא ללא חשש עקב טווח תפוצה רחב ונוכחתו באזורים מוגנים רבים.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:קוליבריים
קטגוריה:עופות יער האמזונאס
קטגוריה:ברזיל: עופות
פירושקה סבאדוש

פירושקה סבאדוש (במקור עד 1899 שפר - Schaffer,<ref>Az engedélyt tartalmazó BM rendelet száma/évszáma: 12565/1899. Forrás: MNL-OL 30805. mikrofilm 337. kép 1. karton. Névváltoztatási kimutatások 1899. év 58. oldal 30. sor.</ref>; בהונגרית: Szabados Piroska; בונהאד, 9 בדצמבר 1893 – בודפשט, 28 במרץ 1967)<ref></ref> הייתה שחקנית יהודייה-הונגרייה.

== ביוגרפיה ==
פירושקה שפר נולדה במשפחה יהודית כבתם של מור סבאדוש (שפר) איש מכס ופיננסים (1840–1907)<ref></ref> ושל לאורה בלאו (1853–1928)<ref></ref> סבה וסבתה מצד אביה היו אליהו שפר ואילונה שילר, סבה וסבתה מצד אמה היו שלמה בלאו וקטלין בוסקוביץ. היא סיימה את לימודיה באוניברסיטה לאמנויות התיאטרון והקולנוע ולאחר מכן ב-7 באוגוסט 1917 החלה את הקריירה שלה בעיר קולוז'וואר. ב-1918 התחתנה שם עם השחקן אדוריאן נאג'. בדצמבר 1920 חתמה חוזה ב"תיאטרון שדרת אנדראשי". ב-4 ביוני 1921 הייתה לה הצלחה מאוד גדולה בהצגה בת המערכה האחת, "הקומיקאית הגדולה" ב"תיאטרון מרכז העיר" (Belvárosi Színház) בבודפשט במחזהו של לאסלו לקאטוש. היא שיחקה שם גם כמה תפקידים של סטרינדברג. ב-1 בינואר 1923 נקראה שוב לקולוז'וואר. ב-11 באוקטובר 1924 הופיעה לראשונה בתיאטרון הקאמרי (Kamara Színház) בתור הילדה ואנגל ב"בנאי האמן סולנס". היא הצטרפה לתנועה הפמיניסטית בשנות ה-20. בשנים 1930–1931 הופיע גם ב"תיאטרון החדש" (Új Színház). ב-1933 הופיעה ב"תיאטרון ההונגרי" וושוב ב"תיאטרון מרכז העיר". במיוחד בתפקידים נשיים רוחניים דרמטיים של דרמות מודרניות. היא שרדה את השואה ומייד אחרי מלחמת העולם השנייה הפכה לחברה בצוות התיאטרון הלאומי של בודפשט בשנים 1945–1948 וב-1948 התארחה שוב בתיאטרון מרכז העיר. משנת 1951 עבדה במשרד תרבות ובשנים 1947 עד 1950 הייתה המזכיר (האישה) של "האיגוד החופשי של השחקנים". בשנים 1953–1954 שיחקה בתיאטרון פטפי, ב-1954 ב"תיאטרון חלוץ", בין מרץ ליולי 1955 ב"תיאטרון יוז'ף אטילה" ב-1955–1958 ב"תיאטרון צבא העם ההונגרי".

== תפקידיה העיקריים ==
* יוליה (שייקספיר: רומיאו ויוליה)
* מיס יוליה (סטרינדברג)
* הילדה (איבסן: הבנאי האמן סולנס)
* יוהנה (היירמנס: תקווה)
* מיילדת (ג' האי: טיסהזוג)
* רחל (הקומיקאית הגדולה)
* ז'אן (מאמור)
* האחות (טרגדיית ילדים)

== לקריאה נוספת ==
<div class="mw-content-ltr">
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969.
* Magyar színházművészeti lexikon. Főszerk. Székely György. Budapest: Akadémiai. 1994. 
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. IV. kötet (Rabatinszky Mária – Zwischenakt). Budapest: Az Országos Színészegyesület és Nyugdíjintézete. 1931.
</div>

== קישורים חיצוניים ==

== הערות שוליים ==

קטגוריה:שחקניות תיאטרון יהודיות הונגריות
קטגוריה:ניצולות השואה
קטגוריה:שחקני תיאטרון יהודים הונגרים
קטגוריה:בוגרות האוניברסיטה לאמנויות התיאטרון והקולנוע
קטגוריה:בוגרי האוניברסיטה לאמנויות התיאטרון והקולנוע
קטגוריה:ילידות 1893
קטגוריה:בונהאד: אישים
קטגוריה:הונגרים שנולדו ב-1893
קטגוריה:נפטרות ב-1967
קטגוריה:הונגרים שנפטרו ב-1967
יחסי בורונדי–קניה

יחסי בורונדי–קניה הם היחסים הדיפלומטיים והדו-צדדיים הרשמיים שבין הרפובליקה של בורונדי ורפובליקת קניה. בורונדי היא שותפה של קניה בהרבה תחומים, בעיקר במסחר, ביטחון, צבא, חינוך, חקלאות ואנרגיה. בשנת 2011, שתי המדינות חתמו על הסכם עבור קידום הפיתוח והטכנולוגיה שלהן בחקלאות ובתחומים אחרים.

== היחסים הדיפלומטיים ==
במהלך מלחמת האזרחים בבורונדי, הרבה פליטים בורונדים מצאו מקלט בקניה. בורונדי, כמו קניה, היא אחת המדינות המדברות סוואהילי ששוכנת ליד האגמים הגדולים של אפריקה.

בספטמבר 2007, קניה פתחה נציגות תושב בבוג'ומבורה.

נשיאי בורונדי וקניה ביקרו מספר פעמים במדינות אחת של השנייה.

ב-1 ביולי 2007, בורונדי נהפכה, כמו קניה, למדינה שהיא חברה מלאה בקהילייה המזרח-אפריקנית. בורונדי הצטרפה לאיחוד המכסים של הקהילייה המזרח-אפריקנית ב-6 ביולי 2009. מאז, היא נהפכה לשותפה אסטרטגית בסחר ובדברים אחרים עבור מדינות הארגון.

== שיתופי פעולה ==
חברות קנייתיות רבות פועלות בבורונדי, לדוגמה קניה איירווייז. כמו כן, ממשלת קניה סייעה לממשלת בורונדי לשפר את מצב המדינה. בנוסף לכך, מדינות הקהילייה המזרח-אפריקנית עובדות על בניית קו רכבת שיעבור בין הערים: מומבסה (קניה), ניירובי (קניה), קמפלה (אוגנדה) ולקיגאלי (רואנדה). קו הרכבת יגיע לבוג'ומבורה (בירת בורונדי) בעתיד.

== נציגויות דיפלומטיות ==
* לבורונדי שגרירות בבירה ניירובי.
* לקניה שגרירות בבירה בוג'ומבורה.

==קישורים חיצוניים==
לופופאנס

לופופאנס (שם מדעי: Lophophanes) הוא סוג של ציפורי שיר ממשפחת הירגזיים בו 2 מינים: ירגזי מצויץ וירגזי אפור-ציצה. הירגזי המצויץ מצוי באירופה, והירגזי אפור־הכיפה אנדמי לטיבט והימלאיה. הסוג לופופאנס תואר ב-1829 בידי החוקר הגרמני יוהאן יקוב קאופ אך במשך שנים נחשב לתת-סוג של הירגזי.

== מאפיינים ==
[[ירגזי מצויץ בדאבוס, שווייץ]]
[[ירגזי אפור-ציצה]]
אורכם 10–13 ס"מ ומסתם 10–14 גרם. לשניהם ראש גדול, אפור וגדול, לחיים בהירות המתוחמות בקו דק בצורת 7, וצווארון לבן. המקור קצר ושחור, קשתית העין אדומה כהה וכף הרגל אפורה. לירגזי המצויץ 10 אברות יד (הארוכה ביותר היא האמצעית, באורך 54.5 מ"מ והקצרה ביותר היא הקיצונית), 9 אברות אמה (הארוכה ביותר היא הקיצונית, באורך 46.5 מ"מ, והקצרה ביותר היא הפנימית) ו-12 אברות זנב. שני המינים הם עופות זריזים הניזונים מחסרי חוליות קטנים, והירגזי המצויץ אוכל גם זרעים ופירות בחורף.

== טקסונומיה ==
הסוג לופופאנס תואר ב-1829 בידי החוקר הגרמני יוהאן יקוב קאופ אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג לופופאנס,<ref></ref> כפי שביצעו גופים אחדים, בהם IUCN{{כ}},<ref>[https://www.iucnredlist.org/species/22711815/94309278 ירגזי אפור־ציצה], באתר הרשימה האדומה של IUCN</ref> ITIS{{כ}},<ref name=":1"></ref> ו-IOC .<ref></ref> הסוג מכיל שני מינים: ירגזי מצויץ וירגזי אפור-ציצה. השם המדעי מורכב ממילים לופוס (ביוונית עתיקה – ציצה), ופאינו (ביוונית עתיקה – לחשוף, להראות).<ref></ref>

העץ הפילוגנטי של משפחת הירגזיים על פי יוהנסון ואחרים (2013):<ref name=":0"></ref>

== קישורים חיצוניים ==

== הערות שוליים ==

קטגוריה:טקסונים שתוארו בידי יוהאן יקוב קאופ
לופופאנס
קטגוריה:בעלי חיים שתוארו ב-1845
Back to Life (שיר של היילי סטיינפלד)

"Back to Life" (בעברית: בחזרה לחיים) הוא סינגל של הזמרת האמריקאית, היילי סטיינפלד, שיצא כסינגל מתוך פסקול הסרט באמבלבי, ב-2 בנובמבר 2018.<ref name="Idolator"></ref>

נכון לאפריל 2024, השיר הושמע למעלה מ-72 מיליון פעמים בספוטיפיי.<ref></ref>

== הופעות חיות ==
סטיינפלד ביצעה את השיר בפרסי המוזיקה של MTV אירופה 2018, יומיים לאחר יציאת השיר.<ref name="Idolator" />

ב-10 בדצמבר 2018, היא הופיעה עם השיר בחצי הגמר של העונה ה-15 של תחרות השירה האמריקאית, The Voice.<ref></ref>

== ביקורת ==
ניקול אנגלמן, מהמגזין בילבורד, אמרה כי השיר "דוחף את השירה של סטיינפלד לחזית, מחסה אותה בשכבות מעל פעימה סינטיסייזר כבדה מפתה עם כל הפוטנציאלים של להיט כמו על רחבת הריקודים". אנגלמן גם אמרה כי ככל הנראה הפזמון הוא חיקוי לשירים של הצמד האמריקאי, הצ'יינסמוקרס.<ref name="Engelman"></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירים שנכתבו על ידי מייקל פולק
קטגוריה:שירים מסרטי קולנוע
קטגוריה:שירים שנכתבו על ידי קנדי לייקן
קטגוריה:שירי היילי סטיינפלד
קטגוריה:שירי 2018
קטגוריה:סינגלים מ-2018
קטגוריה:שירים באנגלית
קטגוריה:שירי אלקטרופופ
קטגוריה:שירי סינת'-פופ אמריקאיים